Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 URU KI NA NAM URU KI NA NAM NA AN DUR₂ RU NE EN NE EN 
 |EN.KID| KI URU KI NA NAM NA AN DUR₂ RU NE EN NE EN 
 |GU₂×KAK| GIŠ ŠA₆ KI URU KI NA NAM NA AN DUR₂ RU NE EN NE EN 
 |A.LAGAB×HAL| SAL LA |A.LAGAB×HAL| KU₃ BI NA NAM 
 |TE.A| GEŠTIN NA |TE.A| BI NA NAM 
 |TE.A| A SAR |TE.A| GIŠ MA₂ UŠ BI NA NAM 
 |LAGAB×U| |TA×HI| |LAGAB×U| A HI GA BI NA NAM 
 |A.LAGAB×HAL| NUN BI IR DU |PAP.E| |3×AN| BI NA NAM 
 TUM TA BU I NE 5(U) SAR |A.AN| GAN₂ GAR BI NA NAM 
 AN EN KID GURUŠ TUR BI NA NAM 
 AN |SAL.TUG₂| KID KI EL TUR BI NA NAM 
 AN NUN BAR ŠE GU NU UM MA BI NA NAM 
 UD BA KI EL |GA₂×AN| |U.KA| NA ŠA NA MU KALAM@g RI RI 
 AN |SAL.TUG₂| KID LI AN NUN BAR ŠE GU NU ŠA NA MU KALAM@g RI RI 
 |A.LAGAB×HAL| KU₃ GA |A.AN| NU NUNUZ E |A.LAGAB×HAL| KU₃ GA |A.AN| A NAM MI |ŠU.NAGA| |ŠU.NAGA| 
 AN |SAL.TUG₂| KID LI GU₂ |A.LAGAB×HAL| NUN BI IR DU KA NAM MI IN DU NE 
 I NE KU₃ GA |A.AN| |IGI.DIB| MU KALAM@g E I NE KU₃ GA |A.AN| I NE BA E IGI BAR RI 
 KUR GAL A A AN MU |U.GUD| KID I NE KU₃ GA |A.AN| I NE BA E IGI BAR RI 
 |PA.LU| NA |NINDA₂×NE| TAR TAR RI I NE KU₃ GA |A.AN| I NE BA E IGI BAR RI 
 A DA LAM MU BI |A.AN| I I ŠE |A.AN| MI TUM SU UB BI 
 ŠA₃ HUL₂ A HI LI ŠA₃ GI SI A NA |A.AN| MU KALAM@g DI NI IB TAK₄ TAK₄ 
 NA ŠA₃...MU NI IN RI |MU.UŠ.TUG₂.PI| MU NA ZE₂ |NINDA₂×NE| |GIŠ.TUG₂.PI| MU NA AN SUM 
 |A.LAGAB×HAL| KU₃ GA |A.AN| SAL E |A.LAGAB×HAL| KU₃ GA |A.AN| A IM MA NI |ŠU.NAGA| |ŠU.NAGA| 
 AN |SAL.TUG₂| KID LI GU₂ |A.LAGAB×HAL| NUN BI IR DU KA I IM DU NE 
 IGI KU₃ GA |A.AN| LUGAL E IGI KU₃ GA |A.AN| IGI IM MA IGI IN BAR 
...GAL A A AN EN KID LI IGI KU₃ GA |A.AN| IGI IM MA IGI IN BAR 
...NA |NINDA₂×NE| TAR TAR RI IGI KU₃ GA |A.AN| IGI IM MA IGI IN BAR 
...GA E KA MU NA AB BI NU KALAM@g DA RA IGI IB ŠE GI 
...NE GA E SU UB MU NA AB BI NU KALAM@g DA RA IGI IB ŠE GI 
 SAL LA MU TUR RA |A.AN| HA NU MU KALAM@g ZU 
 ŠU UM DU UM MU TUR RA |A.AN| ŠE SU UB NU KALAM@g ZU 
 |GA₂×AN| MU BA ZU ZU ŠU MU MU KALAM@g PA GI 
 AD DA MU BA ZU ZU ŠU DI BI MU KALAM@g E 
 A DA LAM MA LA RA KA GA MU UŠ NU ME E BA NA |URU×IGI| GI EN 
 AN EN KID LI LUH A NI AN |PA.TUG₂| RA KA MU NA |UMUM×KASKAL| E 
 LUH AN |PA.TUG₂| MU UD |U.GUD| A RA ZU 
 DIM₂ GAL E₂ KUR RA UD |U.GUD| LA LUGAL MU 
 LU₂ KI EL NE EN ŠA₆ GA RA NE EN |3×AN| LA RA 
 AN |SAL.TUG₂| KID NE EN ŠA₆ GA RA NE EN |3×AN| LA RA 
 LU₂ UŠ NA AN KA LU₂ NE NA AN NI SU UB 
 LUH LUGAL A NI GIŠ MA₂ DIM₂ MU KALAM@g IGI DU 
 EŠ₂ GIŠ MA₂ TUR RA |A.AN| MU KALAM@g IGI TUM DU...
 GIŠ MA₂ GU LA |A.AN| MU KALAM@g IGI TUM DU E 
 LUGAL MU <unk> GA E |SI.A| GA |A.AN| 
 UŠ BI NA MU KALAM@g KA NE BI NA MU KALAM@g SU UB 
 A A AN EN KID <unk> GA E |SI.A| GA |A.AN| 
 UŠ BI NA MU KALAM@g KA NE BI NA MU KALAM@g SU UB 
 KIN KIN A NA ŠU NI BA AN KU 
 UŠ BI NA MU KALAM@g KA NE BI NA MU KALAM@g SU UB 
 <unk> |KI.A| TUR RA EŠ₂ IM MA DA AB NA₂ E 
 UŠ BI IM MA NI IN KA NE BI IM MA NI IN SU UB 
 UŠ DIŠ KA GA NI NE DIŠ SU UB BA NI 
 A AN |EN.ZU| AN AŠ DU@s UD RA ŠA₃ MU NA NI RI 
 AN EN KID KI |GA₂×NUN&NUN| RA IM MA NI IN DIB BI 
 AN EN KID KI |GA₂×NUN&NUN| RA DIB DIB BI DA NI 
 AN GAL GAL 5(U) NE NE 
 AN NAM TAR RA 7(DIŠ) NA NE NE 
 AN EN KID KI |GA₂×NUN&NUN| RA IM MA NI IN KU BI NE 
 AN EN KID U₂ |KA×LI| GI URU TA BA RA |UD.DU| |UD.DU| BA RA 
 AN NU NAM |NUN&NUN| U₂ |KA×LI| GI URU TA BA RA |UD.DU| |UD.DU| BA RA 
 AN EN KID GAR NAM EŠ₂ NAM MU KALAM@g TAR RA KID 
 AN NU NAM |NUN&NUN| GAR NAM EŠ₂ NAM MU KALAM@g TAR RA KID 
 AN EN KID NI DU AN |SAL.TUG₂| KID IN UŠ 
 AN NU NAM |NUN&NUN| NI DU KI EL MU KALAM@g SAR RI 
 AN EN KID LI LU₂ |KA₂.GAL| RA KA...
 LU₂ |KA₂.GAL| LA LU₂ GIŠ SI GAR RA 
 LU₂ GIŠ |ŠU.DI.U.U.U| LU₂ GIŠ SI GAR KU₃ GA 
 |SAL.TUG₂| ZU AN |SAL.TUG₂| KID LI I IM DU 
 UD DA LI MU MU RA TAR RI 
 ZA E KI MU NAM MU NI IN |IGI.RU| NE 
 AN |SAL.TUG₂| KID LI LU₂ |KA₂.GAL| LA RA KA...
 MU LU |KA₂.GAL| MU LU...
 MU LU GIŠ |ŠU.DI.U.U.U| MU LU...
 AN MU |U.GUD| KID |IGI.DIB| MU KALAM@g ZU ME TA...
 AN EN KID LI LU₂ |KA₂.GAL| LA RA...MU LU 
 LUGAL MU ŠA₆ ŠA₆ GA...
 AN EN KID LI...
 TUG₂ GA₂ I NI IN TAR...
 ŠA₃ SUD GI DA MU...
 AN MU |U.GUD| KID |IGI.DIB| MU KALAM@g KUR KUR RA KID...
 AN MU |U.GUD| KID |IGI.DIB| MU KALAM@g ZU NI ME A DIM₂ |IGI.DIB| ME E GA ŠA AN ZU DU 
 UD DA |SAL.TUG₂| MU ME EN <unk> ZU ŠU MU GAN TAG GI 
 A |IGI.DIB| MU KALAM@g ZU A |UD.UD| GA ŠA₃ GA₂ NI IG 
 A AN |EN.ZU| NA A |UD.UD| GA ŠA₃ GA₂ NI IG 
 A LUGAL MU AN EŠ₂ GAN DU A MU KI EŠ₂ GAN DU 
 A MU A LUGAL GA₂ DIM₂ KI EŠ₂ GAN IM MA DU 
...NAM LU₂ |KA₂.GAL| LA RA DA GA NA BA NA₂ 
...IM MA NI IN KA NE IM MA NI IN SU UB 
...NE DIŠ SU UB BA NI 
...MU NA NI RI 
...AN |SAL.TUG₂| KID IN UŠ 
...NI DU KI EL...
...|A.LAGAB×HAL| LU₂ |KA×GAR| |KA×GAR| E...IM MA TE 
...|A.LAGAB×HAL| LU₂ |KA×GAR| |KA×GAR| MU 
...AN |SAL.TUG₂| KID LI I IM DU 
...LI MU...
...KI MU...
...|A.LAGAB×HAL| LU₂ |KA×GAR| |KA×GAR| AN |SAL.TUG₂| KID IM MA TE 
...|A.LAGAB×HAL| LU₂...
...|IGI.DIB| MU KALAM@g ZU ME TA...
...LU₂ |A.LAGAB×HAL| KUR RA EŠ₂...
...
...ŠA₆ ŠA₆ GA...
 TUG₂ GA₂ I NI IN TAR RA KA GA₂...
 ŠA₃ SUD GI DA MU...
 AN MU |U.GUD| KID |IGI.DIB| MU KALAM@g KUR KUR RA KID GA₂ A RA...HA MA AN KA 
 AN MU |U.GUD| KID |IGI.DIB| MU KALAM@g ZU NI ME A DIM₂ |IGI.DIB| GA₂ E GA ŠA AN ZU ME EN 
 UD DA |SAL.TUG₂| MU ME EN <unk> ZU ŠU MU GAN TAG GI 
 A |IGI.DIB| MU KALAM@g ZU A |UD.UD| GA ŠA₃ GA₂ NI IG 
 A AN |EN.ZU| NA A |UD.UD| GA ŠA₃ GA₂ NI IG 
 A LUGAL MU AN EŠ₂ GAN DU A MU KI EŠ₂ GAN DU 
 A MU A LUGAL GA₂ DIM₂ KI EŠ₂...
 AN EN KID LI LU₂ |A.LAGAB×HAL| KUR RA DIM₂ DA GA NA BA NA₂ 
 UŠ IM MA NI IN KA NE IM MA NI IN SU UB 
 UŠ DIŠ KA GA NI NE DIŠ SU UB BA NI 
 A AN |SAL.TUG₂| A ZU LUGAL EŠ₂ GAN₂ BU DA ŠA₃ MU NA NI RI 
 AN EN KID NI DU AN |SAL.TUG₂| KID IN UŠ 
 AN NU NAM |NUN&NUN| NI DU KI EL MU KALAM@g SAR RI 
 <unk> <unk> <unk> LU₂ GIŠ MA₂ |A.PA.GISAL.PAD.SI.A| RA...
 <unk> <unk> <unk> LU₂...
...I IM DU 
...LI MU MU RA TAR RI 
...NAM MU NI IN |IGI.RU| NE 
...GIŠ MA₂ |A.PA.GISAL.PAD.SI.A| RA AN |SAL.TUG₂| KID IM MA TE 
 LU₂ GIŠ MA₂ |A.PA.GISAL.PAD.SI.A| RA KID 
...ME TA BA DU E NE RA MU NA AB BI 
...MU LU <unk> <unk> <unk> E KA MU NI IB GI₄ GI₄ 
...ŠA₆ ŠA₆ GA BA RA MU DA AB KA 
 AN EN KID LI ŠA₆ ŠA₆ GA BA RA MU DA AB KA 
 TUG₂ GA₂...KA GA₂ I NI IN SUM GI |A.AN| 
 ŠA₃ SUD GI DA MU BA E NE SI IN 
...LUGAL KUR KUR RA KID...HA MA AN KA 
 AN MU |U.GUD| KID |IGI.DIB| MU KALAM@g ZU NI ME A DIM₂ |IGI.DIB| GA₂ E GA ŠA AN ZU ME EN 
 UD DA |SAL.TUG₂| MU ME EN <unk> ZU ŠU MU GAN TAG GI 
 A |IGI.DIB| MU KALAM@g ZU A |UD.UD| GA ŠA₃ GA₂ NI IG 
 A AN |EN.ZU| NA A |UD.UD| GA ŠA₃ GA₂ NI IG 
 A LUGAL MU AN EŠ₂ GAN DU A MU KI EŠ₂ GAN DU 
 A MU A LUGAL GA₂ DIM₂ KI EŠ₂...
 AN EN KID LI NAM <unk> <unk> <unk> E DA GA NA...
 UŠ IM MA NI IN KA NE...
 UŠ DIŠ KA GA NI NE DIŠ...
 A AN EN NE LU LU KU₃ IG |A.LAGAB×HAL| DA ŠA₃...
 EN ZA E ME EN LUGAL ZA E ME EN 
 AN EN KID EN ZA E ME EN LUGAL ZA E ME EN 
 AN NU NAM |NUN&NUN| EN...LUGAL...
 EN <unk> MA EN |URU×A| NA...
 EN GU SAR SAR EN ŠE SAR SAR ZA E ME EN 
 EN AN NA EN GAN IG EN KI A ZA E ME EN 
...KI A EN GAN IG EN AN NA ZA E ME EN 
 AN EN KID AN NA AN EN KID...
 EN KA GA NI GAR NU PAP RU DAM GAR KA BA A NI 
 KA GA NI SAG KAK KAK A ŠU NU BAL E NE 
 ZAG SAL KA GA |GA₂×AN| AN |SAL.TUG₂| KID LAL EŠ₂ 
 A A AN EN KID ZAG SAL KUR GAL

Provide the transliteration.

<SURFACE>
iri{ki} na-nam iri{ki} na-nam na-an-dur₂-ru-ne-en-de₃-en
nibru{ki} iri{ki} na-nam na-an-dur₂-ru-ne-en-de₃-en
dur{ŋiš}ŋišnimbar{ki} iri{ki} na-nam na-an-dur₂-ru-ne-en-de₃-en
id₂-sal-la id₂ kug-bi na-nam
kar-ŋeštin-na kar-bi na-nam
kar-a-sar kar {ŋiš}ma₂ us₂-bi na-nam
pu₂-lal₃ pu₂ a dug₃-ga-bi na-nam
id₂-nun-bi-ir-tum₂ pa₅ mul-bi na-nam
ib₂-ta-gid₂-i-de₃ 5(u) sar-am₃ gana₂ ŋar-bi na-nam
{d}en-lil₂ ŋuruš tur-bi na-nam
{d}nin-lil₂ ki-sikil tur-bi na-nam
{d}nun-bar-še-gu-nu um-ma-bi na-nam
ud-ba ki-sikil ama ugu-na ša na-mu-un-degₓ(RI)-degₓ(RI)
{d}nin-lil₂-le {d}nun-bar-še-gu-nu ša na-mu-un-degₓ(RI)-degₓ(RI)
id₂ kug-ga-am₃ nu-nus-e id₂ kug-ga-am₃ a nam-mi-tu₅-tu₅
{d}nin-lil₂-le gu₂ id₂-nun-bi-ir-tum₂-ka nam-mi-in-du-de₃
i-bi₂ kug-ga-am₃ u₃-mu-un-e i-bi₂ kug-ga-am₃ i-bi₂ ba-e-ši-bar-re
kur gal a-a {d}mu-ul-lil₂ i-bi₂ kug-ga-am₃ i-bi₂ ba-e-ši-bar-re
sipad na-aŋ₂ tar-tar-re i-bi₂ kug-ga-am₃ i-bi₂ ba-e-ši-bar-re
a-da-lam mu-bi am₃-i-i še am₃-mi-ib₂-su-ub-be₂
šag₄ hul₂ a hi-li šag₄-ge si-a-na am₃-mu-un-di-ni-ib-da₁₃-da₁₃
na šag₄...mu-ni-in-degₓ(RI) muštug₂ mu-na-ze₂-eŋ₃ ŋeštug₂ mu-na-an-šum₂
id₂ kug-ga-am₃ munus-e id₂ kug-ga-am₃ a im-ma-ni-tu₅-tu₅
{d}nin-lil₂-le gu₂ id₂-nun-bi-ir-tum₂-ka i-im-du-de₃
igi kug-ga-am₃ lugal-e igi kug-ga-am₃ igi im-ma-ši-in-bar
...gal a-a {d}en-lil₂-le igi kug-ga-am₃ igi im-ma-ši-in-bar
...na-aŋ₂ tar-tar-re igi kug-ga-am₃ igi im-ma-ši-in-bar
...ga-e-dug₄ mu-na-ab-be₂ nu-un-da-ra-ši-ib-še-ge
...ne ga-e-su-ub mu-na-ab-be₂ nu-un-da-ra-ši-ib-še-ge
gal₄-la-ŋu₁₀ tur-ra-am₃ peš₁₁ nu-mu-un-zu
šu-um-du-um-ŋu₁₀ tur-ra-am₃ še su-ub nu-un-zu
ama-ŋu₁₀ ba-zu-zu šu-ŋu₁₀ mu-un-sag₃-ge
ad-da-ŋu₁₀ ba-zu-zu šu sa₂-bi mu-un-e
a-da-lam ma-la-ra dug₄-ga-ŋu₁₀-uš nu-me-e ba-na-silig-ge-en
{d}en-lil₂-le sukkal-a-ni {d}nuska-ra gu₃ mu-na-de₂-e
sukkal {d}nuska-ŋu₁₀ ud-ul a-ra-zu
šidim gal e₂-kur-ra ud-ul-la lugal-ŋu₁₀
{lu₂}ki-sikil ne-en sag₉-ga-ra ne-en mul-la-ra
{d}nin-lil₂ ne-en sag₉-ga-ra ne-en mul-la-ra
lu₂ ŋiš₃ na-an-dug₄ lu₂ ne na-an-ni-su-ub
sukkal lugal-a-ni {ŋiš}ma₂-gin₇ mu-un-ši-de₆
eš₂ {ŋiš}ma₂ tur-ra-am₃ mu-un-ši-ib₂-tum₂...
{ŋiš}ma₂ gu-la-am₃ mu-un-ši-ib₂-tum₂-e
lugal-ŋu₁₀ <unk> ga-e dirig-ga-am₃
ŋiš₃-bi na-mu-un-dug₄ ne-bi na-mu-un-su-ub
a-a {d}en-lil₂ <unk> ga-e dirig-ga-am₃
ŋiš₃-bi na-mu-un-dug₄ ne-bi na-mu-un-su-ub
kiŋ₂-kiŋ₂-a-na šu-ni ba-an-dab₅
ŋiš₃-bi na-mu-un-dug₄ ne-bi na-mu-un-su-ub
<unk> peš₁₀ tur-ra-še₃ im-ma-da-ab-nu₂-e
ŋiš₃-bi im-ma-ni-in-dug₄ ne-bi im-ma-ni-in-su-ub
ŋiš₃ 1(diš) dug₄-ga-ni ne 1(diš) su-ub-ba-ni
a {d}suen{d}dil-im₂-babbar-ra šag₄ mu-na-ni-ri
{d}en-lil₂ ki-ur₃-ra im-ma-ni-in-dib-be₂
{d}en-lil₂ ki-ur₃-ra dib-dib-be₂-da-ni
diŋir gal-gal 5(u)-ne-ne
diŋir nam tar-ra 7(diš)-na-ne-ne
{d}en-lil₂ ki-ur₃-ra im-ma-ni-in-dab₅-be₂-ne
{d}en-lil₂ u₂-zug₄-ge iri-ta ba-ra-e₃ e₃-ba-ra
{d}nu-nam-nir u₂-zug₄-ge iri-ta ba-ra-e₃ e₃-ba-ra
{d}en-lil₂ niŋ₂-nam-še₃ nam mu-un-tar-ra-ke₄
{d}nu-nam-nir niŋ₂-nam-še₃ nam mu-un-tar-ra-ke₄
{d}en-lil₂ i₃-ŋen {d}nin-lil₂ in-us₂
{d}nu-nam-nir i₃-ŋen ki-sikil mu-un-sar-re
{d}en-lil₂-le lu₂ abula-ra gu₃...
lu₂ abul-la lu₂ {ŋiš}si-ŋar-ra
lu₂ {ŋiš}suhub₄ lu₂ {ŋiš}si-ŋar kug-ga
nin-zu {d}nin-lil₂-le i-im-ŋen
ud-da en₃-ŋu₁₀ mu-ra-tar-re
za-e ki-ŋu₁₀ nam-mu-ni-in-pad₃-de₃
{d}nin-lil₂-le lu₂ abul-la-ra gu₃...
mu-lu abula mu-lu...
mu-lu {ŋiš}suhub₄ mu-lu...
{d}mu-ul-lil₂ u₃-mu-un-zu me-ta...
{d}en-lil₂-le lu₂ abul-la-ra...mu-lu
lugal-ŋu₁₀ sag₉-sag₉-ga...
{d}en-lil₂-le...
umuš-ŋa₂ i-ni-in-tar...
šag₄ sug₄-ge-da-ŋu₁₀...
{d}mu-ul-lil₂ u₃-mu-un kur-kur-ra-ke₄...
{d}mu-ul-lil₂ u₃-mu-un-zu i₃-me-a-gin₇ u₃ me-e ga-ša-an-zu-ŋen
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃ he₂-em-ma-du
...nam lu₂ abul-la-ra da-ga-na ba-nu₂
...im-ma-ni-in-dug₄ ne im-ma-ni-in-su-ub
...ne 1(diš) su-ub-ba-ni
...mu-na-ni-ri
...{d}nin-lil₂ in-us₂
...i₃-ŋen ki-sikil...
...id₂ lu₂ gu₇-gu₇-e...im-ma-te
...id₂ lu₂ gu₇-gu₇-ŋu₁₀
...{d}nin-lil₂-le i-im-ŋen
...en₃-ŋu₁₀...
...ki-ŋu₁₀...
...id₂ lu₂ gu₇-gu₇ {d}nin-lil₂ im-ma-te
...id₂ lu₂...
...u₃-mu-un-zu me-ta...
...lu₂ id₂-kur-ra-še₃...
...
...sag₉-sag₉-ga...
umuš-ŋa₂ i-ni-in-tar-ra inim-ŋa₂...
šag₄ sug₄-ge-da-ŋu₁₀...
{d}mu-ul-lil₂ u₃-mu-un kur-kur-ra-ke₄ ŋa₂-a-ra...ha-ma-an-dug₄
{d}mu-ul-lil₂ u₃-mu-un-zu i₃-me-a-gin₇ u₃ ŋe₂₆-e ga-ša-an-zu-me-en
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃...
{d}en-lil₂-le lu₂ id₂-kur-ra-gin₇ da-ga-na ba-nu₂
ŋiš₃ im-ma-ni-in-dug₄ ne im-ma-ni-in-su-ub
ŋiš₃ 1(diš) dug₄-ga-ni ne 1(diš) su-ub-ba-ni
a {d}nin-a-zu lugal eš₂-gana₂ gid₂-da šag₄ mu-na-ni-ri
{d}en-lil₂ i₃-ŋen {d}nin-lil₂ in-us₂
{d}nu-nam-nir i₃-ŋen ki-sikil mu-un-sar-re
<unk> <unk> <unk> lu₂ {ŋiš}ma₂-addir-ra...
<unk> <unk> <unk> lu₂...
...i-im-ŋen
...en₃-ŋu₁₀ mu-ra-tar-re
...nam-mu-ni-in-pad₃-de₃
...{ŋiš}ma₂-addir-ra {d}nin-lil₂ im-ma-te
lu₂ {ŋiš}ma₂-addir-ra-ke₄
...me-ta ba-ŋen e-ne-ra mu-na-ab-be₂
...mu-lu <unk> <unk> <unk> e inim mu-ni-ib-gi₄-gi₄
...sag₉-sag₉-ga ba-ra-mu-da-ab-dug₄
{d}en-lil₂-le sag₉-sag₉-ga ba-ra-mu-da-ab-dug₄
umuš-ŋa₂...inim-ŋa₂ i-ni-in-sig₁₀-ge-am₃
šag₄ sug₄-ge-da-ŋu₁₀ ba-e-de₃-si-in
...lugal kur-kur-ra-ke₄...ha-ma-an-dug₄
{d}mu-ul-lil₂ u₃-mu-un-zu i₃-me-a-gin₇ u₃ ŋe₂₆-e ga-ša-an-zu-me-en
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃...
{d}en-lil₂-le nam <unk> <unk> <unk> e da-ga-na...
ŋiš₃ im-ma-ni-in-dug₄ ne...
ŋiš₃ 1(diš) dug₄-ga-ni ne 1(diš)...
a {d}en-bi₂-lu-lu ku₃-ŋal₂ id₂-da šag₄...
en za-e-me-en lugal za-e-me-en
{d}en-lil₂ en za-e-me-en lugal za-e-me-en
{d}nu-nam-nir en...lugal...
en <unk> ma en uru₁₈-na...
en gu mu₂-mu₂ en še mu₂-mu₂ za-e-me-en
en an-na en he₂-ŋal₂ en ki-a za-e-me-en
...ki-a en he₂-ŋal₂ en an-na za-e-me-en
{d}en-lil₂ an-na {d}en-lil₂...
en dug₄-ga-ni niŋ₂ nu-kur₂-ru-dam niŋ₂ ka ba-a-ni
dug₄-ga-ni saŋ du₃-du₃-a šu nu-bal-e-de₃
za₃-mi₂ dug₄-ga ama {d}nin-lil₂-la₂-še₃
a-a {d}en-lil₂ za₃-mi₂ kur gal